אפתח במילה אחת… נדיר. המקום, האנשים, האכפתיות, הניקיון, העיצוב, השירות. כל אלה הפכו עבורי את חוויית השהיה למושלמת. מדובר במלון בוטיק אשר מכיל דירות נופש ומספק מרחב עבודה ושקט. המיקום הופך את זה לקסום במיוחד. זאת למי שבא לו לשהות במקום אשר כאילו לקוח מסרט. נכון, צריך להגיע למקום, שעה נסיעה משדה התעופה אך השעה הזו שווה כל קילומטר. נסיעה עם נוף עוצר נשימה והגעה לכפר, עיירה ציורית מקסימה ביופיה. בנייה יוצאת דופן, בתים של פעם. באמת למי שאוהב לטייל במקומות פחות תיירותיים ולגלות את כרתים האמיתית, באמצעות האנשים, האוכל, התקשורת. הדירה עצמה מדהימה ומזמינה, יש בה הכל, המארחים שווי לב בנדיבותם, קסמם האישי מדבק. באמת חשוב להם שתרגישו טוב, הם שמחו לקראתי וישמחו לקראתכם. זה לבדו עושה את ההבדל. אני בטוח שכפי שאני אזכור את החוויה הזאת לתמיד, וודאי כך גם אתם. צמוד למלון ישנו בית קפה שאתם חייבים להכיר, מזל שנכנסתי פנימה. כי באמצעות ביקורים חוזרים ונשנים בבית הקפה, תוכלו לפגוש את ה״פרלמנט״ הקבוע. אותם האנשים בכל בוקר הופכים אותך לחלק מהאורחים הקבועים. המלצריות מדהימות בשירות שלהן. המלון צמוד לכנסייה, כך שבכל יום ראשון תהנו מחוויה של ביקורים הורים עם ילדיהם להשתתפות בתפילות. המזמורים, האותנטיות, פשוט נפלא, זה לא עוד בית מלון, זאת משפחה. תהנו.